paragraph_text: Godine 1966. pružio je azil ganskom predsjedniku Kwame Nkrumahu koji je vojnim udarom srušen s vlasti. Za vrijeme svoje vladavine stvorio je jednu od najstrašnijih diktatura u Africi u kojoj je tisuće svojih političkih protivnika dao mučiti i poubijati. Gvineja je u tom vremenu imala najmanje dva milijuna prognanika. Pred kraj vladavine na pritisak gvinejskih žena morao je promijeniti unutrašnju politiku, a vanjskopolitički je pokušavao pridobiti pomoć zapadnih zemalja.